รัฐบาล ร่วมกับหน่วยงานที่เกี่ยวข้องทุกภาคส่วน เร่งช่วยเหลือประชาชนที่ได้รับความเดือดร้อนจากน้ำท่วมขัง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง โฆษกประจำสำนักนายกรัฐมนตรี เปิดเผยในรายการรัฐบาลเล่าเรื่อง กับทีมนารีสโมสร ว่า ขณะนี้รัฐบาลและหน่วยงานที่เกี่ยวข้องทุกภาคส่วนกำลังเร่งดูแลช่วยเหลือประชาชนที่ได้รับความเดือดร้อนจากสถานการณ์น้ำท่วมขังอย่างทันท่วงที พร้อมทั้งฟื้นฟูและเยียวยาผู้ที่ได้รับผลกระทบ ให้สถานการณ์คลี่คลายโดยเร็ว เพื่อเตรียมความพร้อมในการบริหารจัดการน้ำที่มีจำนวนมาก นอกจากนี้ กองอำนวยการน้ำแห่งชาติ ได้พิจารณาจัดตั้งศูนย์อำนวยการบริหารจัดการน้ำส่วนหน้าในพื้นที่เสี่ยงอุทกภัยที่จังหวัดอุบลราชธานีด้วย ทั้งนี้สำนักงานทรัพยากรณ์น้ำแห่งชาติ หรือ สทนช. ได้เป็นเจ้าภาพในการบูรณาการทุกภาคส่วนในพื้นที่ เพื่อช่วยเหลือประชาชนอย่างเคร่งครัด ให้ทุกหน่วยงานมุ่งมั่นปฏิบัติหน้าที่เพื่อประชาชนอย่างเต็มกำลังความสามารถ เพื่อช่วยเหลือบรรเทาทุกข์ให้กับประชาชนไม่ให้ได้รับความเดือดร้อน หรือเดือดร้อนน้อยที่สุดส่วนสถานการณ์ฝนตกหนักในพื้นที่กรุงเทพมหานครและปริมลฑล กระทรวงกลาโหม ได้สั่งการให้หน่วยงานทุกเหล่าทัพ ทั้งที่ตั้งอยู่ในกรุงเทพมหานครและปริมลฑล กระจายกำลัง เครื่องมือช่างและเครื่องสูบน้ำ เพื่อสนับสนุนการทำงานร่วมกับเจ้าหน้าที่หน่วยงานต่างๆ และจิตอาสา เข้าเร่งเปิดทางน้ำและระบายน้ำออกจากพื้นที่น้ำท่วมขังในชุมชน รวมถึงเส้นทางต่างๆ รวมทั้งจัดยาพาหนะช่วยอำนวยความสะดวกการเดินทางและจัดชุดช่างเข้าช่วยเหลือรถยนตร์ที่เครื่องยนต์ดับตามเส้นทางต่างๆ ที่มีน้ำท่วมขัง เพื่อบรรเทาความเดือดร้อนการสัญจรของประชาชน ทั้งนี้กำลังทหาร จิตรอาสา และเครื่องมือช่างของหน่วยทหาร ยังคงกระจายกำลังสนับสนุนป้องกันการเกิดน้ำท่วมของกรุงเทพมหานครและปริมลฑลอย่างต่อเนื่อง โดยจัดทำคันกั้นน้ำ ก็บสิ่งปฏิกูลและวัชพืชตามคูคลอง ในพื้นที่ต่างๆ และเร่งเปิดทางน้ำระบายน้ำในพื้นที่ท่วมขังออกสู่ลำน้ำสายหลัก เพื่อป้องกันและแก้ปัญหาน้ำท่วม